 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተስፋን ጣዕሳን ግድብ ሕዳሰ ኣባይ 27 ሕዳር 2017 ምንጪ ስእሊ, NBI መግለጺ ስእሊ, ወንድወሰን ሚቻጎ ማእከል ብዛዕባ ፍትሓዊ ኣጠቓቕማ ማይ ኣባይ መጽናዕቶም እንተቕርቡ - ኪጋሊ ሩዋንዳ ጥቅምቲ 2010 ዓም ቅድም ክብል ኢትዮጵያ ከም በዓልቲ ቤት እቲ ምንጪ ዘይኮነትስ ከም መዕቖሪት ማይ ሮቶ ተገይራ ጥራሕ እያ ትረአ ዝነበረት ህንፀት ዓብይ ግድብ ሕዳሰ ኢትዮጵያ ካብ ዝጅመር ንደሓር ግን እዚ ናይ ንስሓን ጣዕሳን ኣተሓሳስባ ከምዝተቐየረ ተመራማርቲ ይዛረቡ ሞሓመድ ዋዴጋዜጠኛ ሳዳ ኢል-ባላድ ዝተብሃለ ተሌቪዥን ጣብያ ግብጺ እንትኸውን ኣብቲ ተፋሰስ ጉዳይና ኢሎም ካብ ዝነጥፉ ጋዜጠኛታት ሓደ እዩ ኣብ ሃገርና መነባብሮ ብጣዕሚ እዩ ከቢዱ ኩሉ ነገር ዋጋ ወሲኹን ከቢሩን እቲ ህዝቢ ንማይ ከይተረፈ ክፈል ከይበሃል ፈሪሑ አሎ ብማለት ንቢቢሲ ይዛረብ ሞሓመድ ኣብ ዝሓለፈ ዓመት ወርሒ ነሓሰ ናብ ዓብይ ግድብ ሕዳሰ ኢትዮጵያ ዑደት ካብ ዝገበሩ ጋዜጠኛታት ሓደ እዩ እቲ ግድብ ንህዝቢ ግብፂ ጉድኣት ከምዘይህልዎ ፅሒፈ እየ የግዳስ ብዙሕ ረብሓ ከምዝህብ እየ ተገንዚበ ይብል ብኣንፃሩ እቲ ፕሮጀክት ንኢትዮጵያውያን ኣሕዋተይ ዓብይ ነገር እዩ ፀግኦም ምጥቃምን ምምዕባልን ድማ ኮ መሰሎም እዩድሌት ህዝቢ ግብፂ ዋሕዚ እቲ ማይ ንኸይንክን ከየቋርፅን ጥራሕ እዩ ይብል ሞሓመድ:: ሚድያታት እታ ሃገር ኢትዮጵያ ዋሕዚ ማይ ኣባይ ክትኽትር ከምእትደሊ ንህዝቢ ግብፂ ኣእሚኖሞ እዮም ድማ ይብል:: ዓብይ ግድብ ሕዳሰ ኢትዮጵያ መጋቢት 5 2004 ዓም ዕላዊ ድሕሪ ምዃኑ ኢትዮጵያን ግብፅን ናይ ቃላት ምልልስ ጀሚረን ነይረን ርክብ ክልቲአን ሃገራት ድማ ንግዚኡ ተዘሪጉ ነይሩ እቲ ሓፅቢ ብደረጃ ኣፍሪካ እቲ ዝዓበየን ህንፀቱ ምስተዛዘመ ኣብ ዓመት ካብ 6 ሺሕ ሜጋዋት ንላዕሊ ኤሌትሪክ ዘመንጩን እንተኸውን 80 ሺሕ ቢልዮን ብር ዝሓትት ሰፍ ዘይብል ፕሮጀክት እዩ እቲ ስራሕ ኣብ ሓሙሽተ ዓመት ክዛዘም እዩ ተባሂሉ ተተሊሙኳ እንተነበረ ኣብ ሻድሻይ ዓመቱ ኣብ ቀረባ እዋን ህንፀቱ 65 ሚእታዊ ጥራሕ ከምዝበፅሐ ይዝረብ ብሰንኪ ምቁራፅ ልቓሕን ረድኤትን ስራሕቲ እቲ ግድብ ምእንታን ከይተኣጓጎልመንግሰቲ ምስ ህዝቢ ተሓባቢሩ ባዕሉ ክሰርሖ እዩ ወሲኑ ምንጪ ስእሊ, MOFA መግለጺ ስእሊ, ህንፀቱ ኣብ ምስላጥ ዝርከብ ዓብይ ግድብ ሕዳሰ ኢትዮጵያ ምስተዛዘመ ኣብ ኣመት 6 ሺሕ ማጋዋት ሓየዕሊ ኤሌክትሪክ ከመንጩ እዩ ምስዚ ዓብይ ፕሮጀክት ስሞም ደጋጊሙ ዝለዓል ቀዳማይ ሚኒስቴር ነበር መለስ ዜናዊ እምኒ ኩርናዕ እቲ ሓፅቢ ኣብ ዘንበርሉ እዋን ዘስምዑዎም ዘረባታት ሓዊሱ ብዙሓት መግለፂታት ሰበ ስልጣናት ጣዕሳ ሓዘል እዮም ጣዕሳ ታይ ኣምፀኦ? 